Oficiālais Vēstnesis L 231 , 17/09/2003 Lpp. 0012 - 0014



Komisijas lēmums (2003. gada 12. septembris) par būvizstrādājumu atbilstības apliecināšanas procedūru saskaņā ar Padomes Direktīvas 89/106/EEK 20. panta 2. punktu attiecībā uz mitru telpu grīdu un sienu ūdensnecaurlaidīgu pārklājumu komplektiem (paziņots ar dokumenta numuru C(2003) 3246) (Dokuments attiecas uz EEZ) (2003/655/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Direktīvu 89/106/EEK (1988. gada 21. decembris) par dalībvalstu normatīvo un administratīvo aktu tuvināšanu attiecībā uz būvizstrādājumiem [1], kurā jaunākie grozījumi izdarīti ar Direktīvu 93/68/EEK [2], un jo īpaši tās 13. panta 4. punktu, tā kā: (1) Lai apliecinātu ražojumu atbilstību, Komisijai no divām procedūrām atbilstīgi Direktīvas 89/106/EEK 13. panta 3. punktam jāizvēlas vismazāk apgrūtinošā procedūra, kas ir droša. Tas nozīmē, ka jāpieņem lēmums par to, vai attiecīgajam ražojumam vai ražojumu grupai izgatavotāja uzraudzībā īstenota ražošanas kontroles sistēma ir nepieciešams un pietiekams nosacījums atbilstības apliecināšanai, vai arī, ņemot vērā apsvērumus, kas saistīti ar atbilstību 13. panta 4. punktā minētajiem kritērijiem, jāiesaista apstiprināta sertifikācijas iestāde. (2) 13. panta 4. punktā paredzēts, ka šādi noteiktajai procedūrai jābūt norādītai pilnvarojumos un tehniskajās specifikācijās. Tāpēc ir vēlams identificēt ražojumus vai ražojumu grupas, kas minētas tehniskajās specifikācijās. (3) Abas procedūras, kas paredzētas 13. panta 3. punktā, sīki aprakstītas Direktīvas 89/106/EEK III pielikumā. Tāpēc precīzi jānosaka paņēmieni, kā saskaņā ar III pielikumu abas procedūras īstenojamas attiecībā uz visiem ražojumiem vai ražojumu grupām, jo III pielikumā ir norādes uz konkrētām sistēmām, kurām dodama priekšroka. (4) Procedūra, kas minēta 13. panta 3. punkta a) apakšpunktā, atbilst sistēmām, kuras norādītas pirmajā iespējā bez pastāvīgas uzraudzības, un otrajai un trešajai iespējai III pielikuma 2. punkta ii) apakšpunktā. Procedūra, kas minēta 13. panta 3. punkta b) apakšpunktā, atbilst sistēmām, kuras noteiktas III pielikuma 2. punkta i) apakšpunktā un III pielikuma 2. punkta ii) apakšpunkta pirmajā iespējā ar pastāvīgu uzraudzību. (5) Šajā lēmumā paredzētie pasākumi ir saskaņā ar Būvniecības pastāvīgās komitejas atzinumu, IR PIEŅĒMUSI ŠO LĒMUMU. 1. pants Ražojumiem un ražojumu grupām, kas norādītas I pielikumā, atbilstība jāapliecina saskaņā ar procedūru, pēc kuras papildus izgatavotāja atbildībā izveidotai ražošanas kontroles sistēmai ražošanas kontroles vai ražojuma novērtēšanā un uzraudzībā tiek iesaistīta apstiprināta sertifikācijas iestāde. 2. pants Atbilstības apliecināšanas procedūru, kas noteikta II pielikumā, norāda Eiropas tehnisko apstiprinājumu pamatnostādņu pilnvarojumos. 3. pants Šis lēmums ir adresēts dalībvalstīm. Briselē, 2003. gada 12. septembrī Komisijas vārdā — Komisijas loceklis Erkki Liikanen [1] OV L 40, 11.2.1989., 12. lpp. [2] OV L 220, 30.8.1993., 1. lpp. -------------------------------------------------- I PIELIKUMS Mitru telpu grīdu un sienu ūdensnecaurlaidīgu pārklājumu komplekti - izmantošanai būvdarbos (izņemot baseinus un rūpnieciskus procesus). -------------------------------------------------- II PIELIKUMS Piezīme: apstiprinātās iestādes uzdevumi, kas izriet no attiecīgām atbilstības atestācijas sistēmām, summējas attiecībā uz ražojumiem, kuriem ir vairāk nekā viens paredzētais izlietojums, kas noteikts šādās grupās. Mitru telpu grīdu un sienu ūdensnecaurlaidīgu pārklājumu komplekti (1/2) Atbilstības apliecināšanas sistēmas Attiecībā uz turpmāk norādīto(-ajiem) ražojumu(-iem) un paredzēto(-ajiem) izlietojumu(-iem) EOTA attiecīgajā Eiropas tehnisko apstiprinājumu pamatnostādnē jānosaka šāda(-as) atbilstības apliecināšanas sistēma(-s): Sistēma 2 + : sk. Direktīvas 89/106/EEK III pielikuma 2. punkta ii) apakšpunktu, pirmo iespēju, kur apstiprinātas iestādes uzdevums ir ražošanas procesa kontroles sertifikācija, pamatojoties uz uzņēmuma un ražošanas procesa kontroles sākotnējo pārbaudi, kā arī nepārtrauktu ražošanas procesa kontroles uzraudzību, novērtēšanu un apstiprināšanu. Ražojums(-i) | Paredzētais(-ie) izlietojums(-i) | Līmenis(-i) vai klase(-es) | Atbilstības apliecināšanas sistēma(-as) | Mitru telpu grīdu un sienu ūdensnecaurlaidīgu pārklājumu komplekti | Izmantošanai būvdarbos | – | 2+ | Sistēmas specifikācijai jābūt tādai, lai to varētu īstenot pat tad, ja kāds efektivitātes rādītājs nav jānosaka tāpēc, ka vismaz vienai dalībvalstij vispār nav tiesisko prasību attiecībā uz šādu rādītāju (sk. Direktīvas 89/106/EEK 2. panta 1. punktu un, attiecīgā gadījumā, skaidrojošo dokumentu 1.2.3. noteikumu). Minētajos gadījumos šādu rādītāju pārbaudi nedrīkst piemērot ražotājam, ja tas šajā ziņā nevēlas ražojuma rādītājus uzrādīt. Mitru telpu grīdu un sienu ūdensnecaurlaidīgu pārklājumu komplekti (2/2) Atbilstības apliecināšanas sistēmas Attiecībā uz turpmāk norādīto(-ajiem) ražojumu(-iem) un paredzēto(-ajiem) izlietojumu(-iem) EOTA attiecīgajā Eiropas tehnisko apstiprinājumu pamatnostādnē jānosaka šāda(-as) atbilstības apliecināšanas sistēma(-s): Sistēma 1 : sk. Direktīvas 89/106/EEK III pielikuma 2. punkta i) apakšpunktu bez paraugu kontroltestēšanas Sistēma 3 : sk. Direktīvas 89/106/EEK III pielikuma 2. punkta ii) apakšpunktu, otro iespēju Sistēma 4 : sk. Direktīvas 89/106/EEK III pielikuma 2. punkta ii) apakšpunktu, trešo iespēju. Ražojums(-i) | Paredzētais(-ie) izlietojums(-i) | Līmenis(-i) vai klase(-es) (degamība) | Atbilstības apliecināšanas sistēma(-as) | Mitru telpu grīdu un sienu ūdensnecaurlaidīgu pārklājumu komplekti | Izlietojumam saskaņā ar degamības noteikumiem | Al, A2, Β, C Al, A2, Β, C, D, Ε (Al līdz E), F | 1 3 4 | --------------------------------------------------